jkorsvik/nowiki_second_scrape_merged huggingface dataset:
Peer Danefeld

Peer Danefeld (født 23. desember 1959 i Odense) er en dansk fotballtrener som har trent norske fotballag siden 2001.


== Bakgrunn ==
Danefeld er utdannet sosionom og ble uteksaminert i 1987.
Han har vokst opp i Bolbro bydel i det vestlige Odense. Der begynte han spilte for Odense KFUM fra han var 8 år gammel, til han måtte legge opp med en skade som 28 åring. Danefeld ble stående med 250 kamper for barndomsklubben. Etter dette begynte han som trener. 


== Trenerkarrieren ==


=== Trener i Danmark ===
Danefeld trente damelaget til Boldklubben 1909, som vant seriegull i 1992 og 1993. Etterpå trente Danefeld herrelaget til Boldklubben 1913, opp tre divisjoner fra Danmarksserien til 1. divisjon, og herrelaget til Aarhus Fremad 1999 og 2000. Danefeld fikk fyken I F.C. Århus ( Århus Fremad byttet navn til F.C. Århus) etter en uoverensstemmelse med styret om hvordan styremedlemmer skal fremstå i en garderobe over for en spillerstall.
I sesongen 2000/01 trente Danefeld damelaget til OB frem til seriegull.


=== Trener i Norge ===
Han ble hentet til Norge i desember 2001, for å trene Kolbotn sitt kvinnelag i de neste 2 sesongene. Han ledet Kolbotn til seier i Toppserien 2002, og til sølv i både serien og NM 2003.


=== Tilbake i Danmark ===
Etter 2 år i Norge ble Danefeld hentet tilbake til Danmark. Her førte han Brøndby sitt kvinnelag frem til gull i sesongen 2003/04, i både serien og cupen.


=== Retur til Norge ===
Fra 2004 var Danefeld tilbake i Norge som trener for Asker Fotball Kvinner, som han ledet til gull i NM, med en 4-0 seier mot Team Strømmen.
Fra 2006 ble Danefeld ansatt som spillerutvikler i Follo. Fra sesongen 2007 til sommeren 2009 var han klubbens hovedtrener. Sommeren 2009 sa han opp sin stilling fordi Follo FK hadde store økonomiske problemer. Danefeld reiste til Sørlandet og startet som konsulent for Mandalskameratene. Fra sesongen 2010 tok han over hovedtrenerjobben, og førte laget til opprykk til 2. divisjon etter tretti strake seire i 3. divisjon i 2010. Danefeld ga seg i MK etter én sesong som hovedtrener. 
Danefeld ble hentet  til Jerv i Grimstad, hvor han var hovedtrener i perioden 2011–2013. Under hans ledelse rykket Jerv opp til 2. divisjon i 2013. 
I 2014 trente han G-19-laget til Fløy til seriegull. 
Fra 2015-2019 har Danefeld trent herrelaget til Våg i Kristiansand.


== Referanser ==


== Eksterne lenker ==
(en) Peer Danefeld – Transfermarkt (manager)
Otlukbeli

Otlukbeli er en by med 2 405 innbyggere (2015) i den tyrkiske provinsen Erzincan. Den ligger nord for Tercan og Çayırlı, sør for Bayburt, øst for Demirözü og vest for Aşkale.


== Referanser ==
Emin Makhmudov

Emin Jabrayil oglu Mahmudov (født 27. april 1992) er en russisk-aserbajdsjansk fotballspiller som spiller for den aserbajdsjanske klubben Neftchi Baku PFC.


== Landslag ==
4. september 2016 fikk han sin første landskamp for Aserbajdsjan mot San Marino.


== Referanser ==


== Eksterne lenker ==
(en) Emin Makhmudov – FIFA 
(en) Emin Makhmudov – UEFA 
(en) Emin Makhmudov – Transfermarkt 
(en) Emin Makhmudov – national-football-teams.com 
(en) Emin Makhmudov – FootballDatabase.eu 
(en) Emin Makhmudov – Soccerway 
(en) Emin Makhmudov – EU-Football.info 
(es) Emin Makhmudov – as.com
1001 Spikes

1001 Spikes er et plattformspill utviklet og gitt ut av Nicalis. Spillet ble opprinnelig gitt ut som Aban Hawkins & the 1001 Spikes. Målet i spillet er å komme seg ut av et urgammelt tempel, uten å dø. Det befinner seg flere pigger, fallende steiner, og andre ting som lett kan drepe spillfiguren, Aban Hawkins. Spillet har også en høy vanskelighetsgrad. Man blir gitt 1001 liv i starten av spillet, men man kan få flere i løpet av det.


== Handling ==
Spillets formål går ut på å komme seg gjennom et gigantisk terreng, og samtidig unngå at man blir truffet av pigger og mange andre katastrofer. Etter hvert blir spillet stadig mer utfordrende. En av karakterene, Jim Hawkins, en verdenskjent arkeolog, er savnet i en frossen tundra i Antarktis. Jims datter Tina sitter igjen med et kart over noen glemte ruiner i Sør-Amerika. Sammen med sin bror Aban forsøker Tina å utforske et tempel, som faren deres var veldig interessert i.


== Referanser ==


== Eksterne lenker ==
(en) 1001 Spikes på Steam 
(en) 1001 Spikes hos MobyGames 
(en) 1001 Spikes på Metacritic 
(en) 1001 Spikes på OpenCritic 
(en) 1001 Spikes hos Giant Bomb 
(en) 1001 Spikes hos Internet Game Database
Alcmene-kvartalet

Alcmene-kvartalet (eldre staving Alcmena) er et langsmalt kvartal i Gamla stan. Kvartalet er omgitt av Sven Vintappares gränd i nord, Sven Vintappares torg i øst, Didrik Ficks gränd i sør og Stora Nygatan i vest. Alcmene-kvartalet består i dag av to eiendommer og strakte seg opprinnelig fram til Västerlånggatan.


== Navnet ==

Alkmene var i gresk mytologi prinsesse av Mykene og dronning av Tiryns. Hun var datter av Elektryon, konge av Mykene og gift med kong Amphitryon. Amphitryon er også navnet på nabokvartalet (se Amphitryon-kvartalet).


== Kvartalet ==
Kvartalet ligger i Gamla stans historiske bykjerne, der smale smug og smale kvartal strekker seg vestover fra Västerlånggatan. Området klarte seg unna storbrannen i Stockholm 1625 og ble derfor bare delvis omfattet av den gjennomgripende byplanleggingen for sørvestre Stadsholmen når den nye Konungsgatan (nåværende Stora Nygatan) ble anlagt.
Alcmene er et av de smaleste kvartalene i bydelen og har ved Stora Nygatan (nr 17) en bredde på knapt seks meter. På slutten av 1700-tallet ble det anlagt en snuplass for brannforsvarets hestetrukne vogner midt i kvartalet. Tiltaket skulle bedre framkommeligheten i de trange smugene og dermed forbedre brannsikkerheten på Stadsholmen. Lignenede snuplasser ble anlagt også  på det nærliggende Gåstorget samt på Tyska brunnsplan og på Brända tomten.
Den lille snuplassen, som siden 2002 kalles Sven Vintappares torg, ble til ved å rive den midterste eiendommen, Alcmena 3. På plassen for Alcmena 3 og 4 lå huset der Erik XIVs rådgiver Jöran Persson bodde på 1560-tallet. Det nye torget gjorde at Alcmene-kvartalet ble delt. Den nordre delen, Alcmena 4, fikk først på begynnelsen av 1900-tallet det nye kvartalsnavnet Amphitryon mens den søndre delen beholdt sitt opprinnelige navn.


== Kilder ==
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Geber. side 12. Libris 7219146. ISBN 91-20-06252-4


== Eksterne lenker ==
(en) Sven Vintappares torg – kategori av bilder, video eller lyd på Commons
(sv) Stockholmskällan har multimedia som gjelder Alcmene-kvartalet
Didrik Ficks gränd

Didrick Ficks gränd er et smug i Gamla stan i Stockholm. Det strekker seg fra Västerlånggatan forbi Sven Vintappares torg til Stora Nygatan. I middelalderen fortsatte det vestover fram til Lejontornet.


== Historikk ==

Gaten ble tidligere kalt Jöran Perssons gränd (1563) etter politikeren og Erik XIVs rådgiver Jöran Persson som eide et murhus på nåværende Sven Vintappares torg. I 1617 ble smuget kalt for Dirich Fiskes grendh og i 1674 for Diedrik Fischers gränd.  
Smuget har trolig fått sitt navn etter Didrich Fischer, som var en tysk kjøpmann, som ifølge 1620 års «tänkebok» bodde i samme hus som Jöran Persson. På 1600-tallet har smuget flere forskjellige navn som er forsvenskede varianter av Fischers etternavn. 
På slutten av 1700-tallet ble det revet et hus i Alcmene-kvartalet og smuget ble åpnet opp mot nord for å anlegge en plass der brannforsvaret kunne snu med hest og vogn uten å trenge å spenne fra. Nåværende navn har vært i bruk fra 1733.


== Se også ==
Alcmene-kvartalet, som ligger nord for Didrik Ficks gränd
Iphigenia-kvartalet, som ligger sør for Didrik Ficks gränd
Gater og torg i Gamla stan


== Referanser ==


== KIlder ==
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 38. Libris 7269073. ISBN 91-38-90777-1


== Eksterne lenker ==
(en) Didrik Ficks gränd – kategori av bilder, video eller lyd på Commons 
(sv) Stockholmskällan har multimedia som gjelder Didrik Ficks gränd
Funckens gränd

Funckens gränd (også kalt Funkens gränd) er et smug i Gamla Stan i Stockholm som går mellom Västerlånggatan og Kornhamnstorg. 


== Historikk ==
Smuget har hatt flere navn. På 1600-tallet het det Funckens grendh (1666), Bredgränden og på 1500-tallet het det Stråbucks gränd og Henrik Stråbucks gränd.Personen som har gitt smuget navn er Thomas Funck fra Stralsund, som den 19. august 1644 fikk festet to tomter av byen for å bygge hus ved Åkaretorget, nå Kornhamnstorg. Etter hans død i 1645 overtok sønnen Johan Funck (1630–1679) eiendommene.


== Se også ==
Funckska huset
Gater og torg i Gamla stan
Typhon-kvartalet


== Referanser ==


== Litteratur ==
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. sid. 39. Libris 7269073. ISBN 91-38-90777-1
Hasselblad, Björn (1975) [1962]. Stockholmsgator (3). Stockholm: Almqvist & Wiksell. sid. 12. Libris 7218493. ISBN 91-20-04751-7


== Eksterne lenker ==
(en) Funckens Gränd – kategori av bilder, video eller lyd på Commons
(sv) Stockholmskällan har multimedia som gjelder Funckens gränd
Gåsgränd

Gåsgränd er et smug i Gamla stan i Stockholm. Det går mellom Västerlånggatan og Lilla Nygatan / Munkbron. Smuget fikk sitt nåværende navn i 1885.


== Historikk ==
På 1400- og 1500-talelet ble smuget kalt Gragasenne grendh (1492) etter Ragnhild Grågås som eide et hus i området i 1500. I 1506 snakkes det om en gård vestan mwr belegen nest offuan Ragnildh Gragassan gardh. På 1600-tallet forekommer også navnet Anders Siggessons gränd og på slutten av 1600-tallet får det navnet Saltmätaregränd etter Bertil Mattsson Saltmätare som i 1652 kjøpte en eiendom ved smuget. På 1700-tallskart angis Saltmätaregränd for delen mellom Stora og Lilla Nygatan. Siden 1885 inngår den i Gåsgränden.I 1796 ble Gåstorget som ligger ved smuget anlagt. Tiltaket skulle forbedre framkommeligheten ved brannslukking og dermed forbedre brannsikkerheten på Stadsholmen.


== Se også ==
Gater og torg i Gamla stan


== Referanser ==


== Kilder ==
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 39. Libris 7269073. ISBN 91-38-90777-1


== Eksterne lenker ==
(en) Gåsgränd – kategori av bilder, video eller lyd på Commons 
(sv) Stockholmskällan har multimedia som gjelder Gåsgränd
Göran Hälsinges gränd

Göran Hälsinges gränd er et smug i Gamla Stan i Stockholm og strekker seg mellom Västerlånggatan i øst og Stora Nygatan i vest.


== Historikk ==
Smuget har fått sitt navn etter Göran Hälsinge, som eide et hus her på 1500-tallet. Han var sønn av Nils Hälsinge og Appolonia Larsdotter. Appolonia Larsdotter var amme for Erik XIV. En periode på 1500-tallet ble smuget kalt for Niels Helsingz grend (1548) og trolig også Helsingz grenden (1553). Smuget går mellom Västerlånggatan og Stora Nygatan. Det går parallelt med Helga Lekamens gränd og Ignatiigränd.
I Fredmans epistel 31 antydes det at prostituerte holdt til her på 1700-tallet.


== Se også ==
Gater og torg i Gamla stan


== Referanser ==


== Litteratur ==
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Geber. Libris 7219146. ISBN 91-20-06252-4
Stockholms gatunamn. Stockholmia förlag. 2005. ISBN 91-7031-152-8


== Eksterne lenker ==
(en) Göran Hälsinges gränd – kategori av bilder, video eller lyd på Commons 
(sv) Stockholmskällan har multimedia som gjelder Göran Hälsinges gränd
Ivana Habazin

Ivana Habazin (født 22. oktober 1989) er en kroatisk proffbokser fra Zlatar.


== Karriere ==
Habazin debuterte som proffbokser 25. juni 2010 mot den ungarske bokseren Edit Szigeti.
Etter ti strake kamper ubeseiret, møtte hun 22. mars 2013 den serbiske bokseren Eva Bajic for det ledige IBF-beltet i weltervekt, men tapte i en enstemmig avgjørelse. Året etter fikk Habazin en ny sjanse på IBF-beltet mot belgiske Sabrina Giuliani, som hun vant på delt avgjørelse 22. mars 2014.
13. september 2014 møtte hun den norske WBA-, WBC- og WBO-mesteren Cecilia Brækhus til kamp om fire av beltene i weltervekt. Brækhus vant kampen enstemmig og ble den første kvinnen til å inneha alle de fire beltene.


== Referanser ==


== Eksterne lenker ==
(en) Ivana Habazin – BoxRec
London i fare

London i fare (originaltittel: Sabotage) er en britisk spenningsfilm fra 1936 regissert av Alfred Hitchcock.


== Sammendrag ==
I London putter en gruppe terrorister sand inn inni en elektrisk generator, noe som forårsaker store strøm-brudd. På en kino drevet av Karl Verloc krever folk pengene sine tilbake fordi de ikke fikk se hele filmen. Verloc og hans kone bor i en liten bolig over kino-salen. i det pengene er i ferd med å bli utbetalt til kundene, tennes alle lysene igjen. Dagen etter møter Verloc en gjeng terrorister fra et ikke-navngitt europeisk land som planlegger en rekke angrep i London. Verlocs kontakt instruerer ham i å plassere en pakke "fyrverkeri" på Piccadilly Circus undergrunnsstasjon. Verloc er ikke komfortabel med dette oppdraget, men kontakten hans sier at han kan få noen andre til å gjennomføre det. Verloc får adresse til en fuglebutikk, hvis eier produserer bomber.
Scotland Yard mistenker at Verloc er involvert, og etterforsker Ted Spencer går undercover som grønnsak-selger ved siden av kino-salen. Han blir venn med Verlocs kone og hennes lillebror, Stevie, som bor sammen med Verloc. Spencer og Scotland Yard usikre på om Verlocs kone er med-skyldig i terrorhandlingene eller uskyldig og uvitende. Spencer begynner etter hvert å få romantiske følelser for Verlocs kone.
Verloc går til fuglebutikken. Bombe-produsenten sier at han skal forberede en tidsinnstilt bombe som skal eksplodere klokken 13:45 på en lørdag. Senere den kvelden møtes medlemmer av terror-gruppen i Verlocs stue over kinoen. Etterforsker Spencer forsøker å avlytte samtalen, men blir oppdaget og avslørt. Møtet avsluttes deretter brått, og medlemmene sprer seg - bekymret for at alle sammen blir forfulgt. Verloc forteller sin kone at politiet etterforsker ham, men Verloc påstår at han er uskyldig.


== Medvirkende ==
Sylvia Sidney
Oskar Homolka
John Loder


== Referanser ==


== Eksterne lenker ==
(en) London i fare på Internet Movie Database 
(no) London i fare hos Filmfront 
(sv) London i fare i Svensk Filmdatabas 
(da) London i fare i Danmark Nationale Filminstitut 
(fr) London i fare på Allociné 
(nl) London i fare på MovieMeter 
(en) London i fare på AllMovie 
(en) London i fare på Turner Classic Movies 
(en) London i fare på Rotten Tomatoes 
(en) London i fare på Metacritic
Liste over ordførere i Meland

Liste over ordførere i Meland er ei liste over ordførere i Meland kommune i Hordaland.


== Kilder ==
Tidlegare ordførarar i Meland. Oversikt hos meland.kommune.no
Pokémon Rumble World

Pokémon Rumble World (japansk: みんなのポケモンスクランブル Minna no Pokémon Sukuranburu) er et action-rollespill i Pokémon-serien utviklet av Ambrella og utgitt av Nintendo til Nintendo 3DS. Det er det fjerde spillet i Pokémon Rumble-serien, etter Pokémon Rumble til Wii, Pokémon Rumble Blast til Nintendo 3DS og Pokémon Rumble U til Wii U. Det ble først utgitt som nedlastbart spill på Nintendo eShop i april 2015, mens butikkutgaver av spillet kom i november samme år i Japan, januar 2016 i Europa og Australia og i april 2016 i Nord-Amerika.


== Eksterne lenker ==
Offisielt nettsted
Creative Assembly Sofia

Creative Assembly Sofia (tidligere kjent som Crytek Black Sea og Black Sea Studios) er et bulgarsk spillstudio grunnlagt av Vesselin Handjiev i 2001, med hovedkontor i Sofia. Selskapet er mest kjent for Knights of Honor, et historisk sanntidsstrategispill sluppet ut for Windows i 2004, og for WorldShift, som ble sluppet ut i mai 2008.
14. juli 2008 ble selskapet kjøpt opp av Crytek, som omdøpte selskapet fra Black Sea Studios til Crytek Black Sea.


== Utviklede spill ==
Som Black Sea StudiosSom Crytek Black Sea


== Referanser ==


== Eksterne lenker ==
Offisielt nettsted
Springdale Linux

Springdale Linux, tidligere kalt PUIAS Linux, er en amerikansk Linuxdistribusjon som er basert på Red Hat Enterprise Linux. Distribusjonen blir utviklet av Institute for Advanced Study og Princeton University. Distribusjonen er rettet mot næringslivet og har flere andre programvarelagre i tillegg til dem som er tilgjengelige RHEL. I tillegg består den av programvare som er spesifikk for vitenskapelig programmering, og flere eksperimentelle pakker.
Distribusjonen benytter skrivebordsmiljøene GNOME og KDE. Distribusjonen har 32-biter x86 og 64-biter x86-64 som plattform.
Første versjon var 6.2 og ble lansert 21. desember 2011. Seneste versjon er versjon 8.3 som ble lansert 20. november 2020.


== Eksterne lenker ==
Hjemmeside (snapshot fra 2020-12-11)
Springdale Linuxl, hos DistroWatch
Stella (Linux)

Stella er en rumensk Linuxdistribusjon som er basert på CentOS. Distribusjonen er rettet mot næringslivet og legger vekt på brukervennlighet og støtte for mange populære multimedia-formater. Distribusjonen har sine egne programvarelagere for LibreOffice og annen brukervennlig programvare, i tillegg til de som tilhøys av CentOS og Red Hat Enterprise Linux.
Distribusjonen benytter skrivebordsmiljøene GNOME. Distribusjonen har 32-biter x86 og 64-biter x86-64 som plattform.
Første versjon var 6.3 og ble lansert 31. juli 2012. Siste versjon er versjon 6.7 som ble lansert 15. august 2015.


== Eksterne lenker ==
Hjemmeside
Stella, hos DistroWatch
ZerahStar Zesktop

ZerahStar Zesktop er en tidligere Linuxdistribusjon fra Singapore som var basert på Gentoo. Distribusjonen ble utviklet av selskapet ZerahStar. Formålet med distribusjonen var å tilby et automatisert operativsystem som var istand til å vedlikeholde og fikse seg selv uten menneskelige inngrep. Andre målsetninger var at den var høyt portabel og virusfri.
Distribusjonen benytter skrivebordsmiljøet Zesktop. Distribusjonen hadde 32-biter x86 og 64-biter x86-64 som plattform.
Første versjon ble lansert 25. august 2004.


== Eksterne lenker ==
Hjemmeside
ZerahStar Zesktop, hos DistroWatch
VLOS

VLOS, også kalt Vidalinux Desktop OS er en tidligere Linuxdistribusjon fra Puerto Rico som var basert på Gentoo. Distribusjonen hadde nettleseren Mozilla Firefox, e-post klienten og kalenderprogramvaren Evolution og pakkehåndtereren portage.
Distribusjonen benyttet skrivebordsmiljøet GNOME. Distribusjonen hadde 32-biter x86 (i686) og 64-biter x86-64 som plattform.
Første versjon ble lansert 4. oktober 2004. Siste versjon var versjon 2.2 beta 2 som ble lansert 26. november 2010.


== Eksterne lenker ==
Hjemmeside
VLOS, hos DistroWatch
Sheila van den Bulk

Sheila van den Bulk (født 6. april 1989 i Rotterdam) er en nederlandsk fotballspiller som har spilt i Norge.
Hun hadde spilt siden 2007 for ADO Den Haag da hun sommeren 2013 gikk til Bergen og Sandviken Idrettslag. Samme høst prøvespiller hun for Avaldsnes Idrettslag, men går heller til Kolbotn Fotball Kvinner der er to sesonger. Hun rekker å bli klubbens mestscorende i Toppserien 2015, men forlot i slutten av desember 2015 for å gå til Djurgården i Stockholm og laget Djurgårdens IF Dam. Ifølge Østlandets Blad ble hun erstattet med Rachael Axon.


== Referanser ==


== Eksterne lenker ==
(en) Sheila van den Bulk – UEFA 
(en) Sheila van den Bulk – Soccerway 
(sv) Sheila van den Bulk – Sveriges fotballforbund 
(no) Sheila van den Bulk – Norges Fotballforbund 
(de) Sheila van den Bulk – Soccerdonna 
(en) Sheila van den Bulk – FBref
Lene Espedal

Lene Espedal (født 11. januar 1983) er en tidligere aktiv norsk fotballspiller (midtbane) som også har spilt på landslaget.Hun spiller for Sandved Idrettslag i Sandnes da hun i 1999 tas ut på J17-landslaget for å spille nordisk. Høsten 1999 debuterer hun som 16-åring mot Setskog/Høland for Klepp IL, der hun blir til 2004. Hun rekker å komme på Årets Lag i 2003, får i mars 2004 et innhopp på A-landslaget, som taper 1–4 mot USA i Algarve Cup. Et grunnfag i idrett ved Høgskolen i Stavanger blir det også.  I november 2004 er hun på U21-landslaget da hun går til Kolbotn Fotball Kvinner for å ta mellomfag i idrett ved Norges idrettshøgskole.  Sesongen 2006 er hun mest skadet i Kolbotn. I januar 2007 melder Stavanger Aftenblad at Klepp betaler penger for å få henne tilbake dit. Prisen ble 25 000 kroner. Hun la opp etter 2008-sesongen.


== Referanser ==
Saurlid

Saurlid var den plassen på Nidarnes, ifølge Snorre, der liket til Olav Haraldsson ble lagt første natta av Torgils Halmason og hans menn etter slaget på Stiklestad i 1030. Torgils hadde rodd det opp Nidelva ovenfor de husa som utgjorde det som skulle utvikle seg til byen Nidaros, lagt til ved Saurlid og lagt liket i et skremma (lite hus) før det neste dag ble gravlagt lenger opp (sør).
Ordet er satt sammen av saur (skit, lort) og led (grind, åpning i gjerde).Ordet er nemnt bare en gang. Snorre sier at på hans tid var det erstatta av Olavslid. Snorre si kilde kan være ei tapt translasjonskildring, Translatio sancti Olavi, om hendingene etter slaget.


== Referanser ==
Pokémon Super Mystery Dungeon

Pokémon Super Mystery Dungeon (japansk: ポケモン超不思議のダンジョン Pokémon Chō Fushigi no Danjon) er et videospill i Pokémon Mystery Dungeon-serien, en spinoffserie av Pokémon-serien, utviklet av Spike Chunsoft og utgitt av Nintendo til Nintendo 3DS. I likhet med de tidligere spillene i Pokémon Mystery Dungeon-serien våkner spilleren opp som en pokémon, og må reise gjennom tilfeldig genererte grotter og kjempe mot motstandere for å komme seg gjennom historien. Spillet ble utgitt i Japan i september 2015, Nord-Amerika i november 2015 og Europa og Australia i februar 2016.


== Eksterne lenker ==
Offisielt nettsted
(en) Pokémon Super Mystery Dungeon – kategori av bilder, video eller lyd på Commons
Epleslekten

Epleslekten (Malus) er en planteslekt med små trær eller busker i rosefamilien. Den meste kjente arten er epletreet, men det er også mange viltvoksende arter med små, sure frukter.
De er som regel løvfellende, men noen få er halvt eviggrønne. Torner mangler hos de fleste artene. Knoppene er avlange med flere overlappende skjell. Bladene sitter spredt og er tannete eller flikete. Blomstene sitter i en klase eller halvskjerm; de har 5 begerblad og 5 hvite, rosa eller røde kronblad. Det er 15–50 pollenbærere med hvit stilk og gul pollenknapp. Frukten er en kjernefrukt med 3–5 kammer som hver har 1–2 svarte eller brune frø. 
Epleslekten er utbredt i de fleste tempererte strøk på den nordlige halvkule. I Norge vokser én art naturlig, villeple (M. sylvestris). 
Eple har størst økonomisk betydning, men er ikke den eneste arten som dyrkes. Mange andre arter og hybrider mellom dem plantes i hager ettersom de har vakre blomster om våren, fargerike frukter om høsten og en kompakt vekst. 


== Kilder ==
«Malus». Flora of China. Besøkt 5. oktober 2016. 
«Malus». Flora of North America. Besøkt 5. oktober 2016. 
I. Palmstierna (1999). Trær & busker i hagen. Oversatt av N.P. Thuesen, foto B.K. Johanson. Orion. s. 163–165. ISBN 82-458-0370-7. 
R. Lancaster (1977). Trær i hagen. Oversatt av K.E. Aarthun. Stavanger: Stavanger lithografiske anstalt. s. 88–91. ISBN 82-990430-2-6. 
«Malus». The Plant List. Besøkt 5. oktober 2016. 
A. Kurtto (2009). «Malus». Rosaceae (pro parte majore). – In: Euro+Med Plantbase - the information resource for Euro-Mediterranean plant diversity. Besøkt 5. oktober 2016. 


== Eksterne lenker ==

(en) Epleslekten i Global Biodiversity Information Facility 
(no) Epleslekten hos Artsdatabanken 
(sv) Epleslekten hos Dyntaxa 
(en) Epleslekten hos ITIS 
(en) Epleslekten hos NCBI 
(en) Epleslekten hos The International Plant Names Index 
(en) Epleslekten hos Tropicos 
(en) Kategori:Malus – bilder, video eller lyd på Wikimedia Commons 
(en) Malus – galleri av bilder, video eller lyd på Wikimedia Commons 
Malus – detaljert informasjon på Wikispecies